Små, avlange, brunlige trebukker. Antennene er nokså kraftige, noe lengre enn kroppen, med fine, utstående hår, også kroppen er tydelig hårete. Pronotum er tønneformet uten tenner på sidene, dekkvingene jevnbrede. Fargetegningene er noe variable, men omfatter oftest hvite sidestriper på pronotum som fortsetter som en mer eller mindre lyreformet tegning bakover på dekkvingene.